标题：苦闲集
简介
苦闲集是署名“青衫浪子”的词人所作，发表于2002年天涯论坛。依照《白香词谱》填词共100首。因不外“闲愁最苦”四字，故名《苦闲集》。
自序
当年与友戏言，欲依《白香词谱》序填词100首，竟成。虽笔墨游戏，间或亦有性情语。网友评曰：不外“闲愁最苦”四字，故名《苦闲集》。
诗文
菩萨蛮 有忆归来还似当时别，春风愁绝丁香雪。杯底沉樱桃，举杯相看娇。
绿窗风月好，人向花间老。明日又天涯，天涯何处家。忆秦娥 有约笛声咽，吹白一片春江月。春江月，夜凉似水，梨花如雪。
重来约定清秋节，殷勤与子欣成悦。欣成悦，素盘精细，绿卮清洌。调笑令·独酌杯酒，杯酒，巨觥频倾还有。人于此际堪悲，欲遣清愁问谁？谁问，谁问，眼底楼高月近。长相思 深秋夜雨风未停，雨未停，悄向空阶深处行，秋窗灯火明。
酒晶莹，梦晶莹，一枕风雨夜夜情，暗滴烛泪凝。更漏子 饯别暮云深，春色浅，帘外莺声频啭。待酒醒，又酩酊，落花飘满庭。
东风懒，幽香暗，更饮千杯为饯。人已去，怅然回，一弯新月随。摊破浣溪沙 即景一涧清风万壑松，空山遥挂晚枫红。多少秋光斜照里，画图中。
烟渚几处栖北雁，夕阳无限过寒鸿。望断归帆终不见，暮云重。忆江南·即景新雨后，云散夜初凉。谁按玉笛声细细，一篙星月渡南塘，袖满芰荷香。捣练子 春景春水碧，远山青，一树春光一树莺。野渡夕阳人去后，落花簌簌满芳汀。相见欢·秋夜轻云淡淡霜天，小楼寒，谁剪如眉、新月一痕弯。
夜已寂，人犹立，意阑珊。往事如烟、依旧到眼前。浪淘沙·怀旧明月照西楼，无限清秋。重来不见旧时游。长恨芳华逐逝水，总也难留。
把酒问沉浮，眼底悠悠。一天风露满江愁。几处月明如此夜，惊起闲鸥。虞美人·苦夏难消溽暑蝉声渺，起卧如烧烤。羲和玉辔一时崩，谁驭九轮赤日火样蒸？
微云亦被风催去，湛湛无穷碧。平畴历历起晴烟，闲看数行古柳傍瓜田。一斛珠 秋思夜来时候，促织声里秋月瘦。一枕残梦轻寒透，落叶萧萧，乍起西风骤。
聚散依依分别久，缠绵应是归来后。千丝万缕难成绺，细把心愁，绾做相思扣。谒金门 暮色风来晚，几处夕烟浓淡。野渡苍茫秋水满，沉沉江流缓。
天际归帆数点，载去斜阳无限。落叶萧萧云又卷，情随归雁远。踏莎行 深秋北雁飞时，秋光渐老，野云闲静空山邈。西风过罢愈凄清，纷纷落叶知多少。
庭院深深，歌声渺渺，幽窗竹影轻寒扫。一窗冷雨愈销魂，断续残梦天将晓。贺圣朝·感秋欲零还住黄昏雨，正无情无绪。翻捡旧梦几曾来，忍匆匆归去？
灯昏窗暗，风凄雨密，似浓愁千缕。蓦然又到晚秋时，问伊人何处？御街行 中秋寒蛩声里彩云散，几度见，冰轮满。姗姗桂影小径幽，仰看银河清浅。浮生万事，年年此夜，长是人缱绻。 
柔肠千转无由断，更踏遍、清秋晚。浊醪未尽已成愁，怎堪凄凉孤馆？凭谁悄问，朱楼深处，月华仍如练？渔家傲 次凤凰韵塞北江南游历惯，青山几处堪着眼？倦向画屏闲倚案，残阳晚，一帆竞向西风展。
漫漫行程频望断，寒蛩声里星河烂。白露泠泠秋月满，烟水浅，客舟泊处乡关远。苏幕遮 怀旧小楼深，残雨骤，独倚西窗、窗上秋灯瘦。幽巷遥听人去后，帘外潇潇、惆怅还依旧。
梦难成，眉易皱，被冷灯昏、谁问凄凉否？风卷疏桐寒又透，百转柔肠、最是愁时候。锦缠道 春游燕语呢喃，恰是踏青时候。望远山、绿茵铺就，夜来微雨轻寒透。一棹清波，夹岸千株柳。
正少年意气，青衫携酒。兴湍飞、频斟还有。醉归时、笑向山溪边，杏花繁处，风过幽香骤。离亭燕 冬日过河北易县车外群山薄暮，身下危岩突兀。满目残阳沉易水，一派当年风物。途远更增寒，似有渐离击筑。
燕市酣歌虽绝，千载余风犹故，酹酒狂吟缘底事，纷乱衣冠如雪。云暗月苍凉，吊问斯人何处？诉衷情 寄远一池桂影弄波光，向晚更新凉。清愁怎耐残酒？风似剪、月如霜。
人宛在，画帘旁，镜前妆。醒来又是，剪剪秋寒，重锁轩窗。阮郎归 赏春一夕微雨杏花繁，余香袭画帘。谁家墙外柳纤纤，欲垂风又牵。
山似染，水含烟，溪头莺语喧。人间又是看花天，笑我扶醉还。南歌子 赠别暮雨纤纤缕，清愁络络丝。苍茫烟水客行羁，怎奈当日最恨苦分离 
去后凭谁惜？寒温宜自知。天涯望断雁归时，料是别时有约见无期。南歌子 秋思野岸烟波远，荒村暮霭深。斜阳一线入霜林，向晚云凄寒重最愁人。
月冷风犹静，灯幽被未温。夜来辗转漏声频，纵是秋窗残梦也销魂。临江仙 云黯风凄云黯风凄天欲暮，黄昏阻断归程。身同飞絮更飘零。烟波愁几处，寂寥雁一声。
地远天隔如此夜，樽前莫笑平生。斯人何处玉笛横？秋窗残梦里，萧瑟满城灯。西江月 杨花飞絮淡淡舞起，游丝漫漫凝成。去时狂逸住何曾？总付流光一梦。
素心原无管束，岂为牵惹东风。斜阳院落砌层层，惆怅青衫犹冷。西江月 清明淡淡轻烟似梦，盈盈细雨如纱。杏花疏处见人家，一角酒旗斜挂。
最喜春岚晓雾，更怜芳草新芽。青山在望燕双斜，　　千里平畴入画。桂枝香 泊舟赤壁山围落照，正四野苍茫，楚江空阔。万里奔流至此，断云崩雪。峻岩危立寒烟紫，向中流，啸歌休彻。鬼施神造，那边应是，三国赤壁。
忆往昔雄关似铁，笑吴蜀君臣，一时人物。怎抵流光逝水，尽成虚设。霜天惨淡涛声咽，望孤城、几家灯火。渔舟泊处，阿瞒曾赋，月明惊雀。天仙子 拟闺怨小院清秋听夜雨，衰飒寒桐知几许？人生聚散总匆匆，天涯旅，芙蓉浦，又是西风愁起处。
一瓣心香兰麝吐，旧日山盟应记取。红笺裁就未成眠，殷勤语，离别苦，挑尽银灯天欲曙。昼夜乐·平生常被疏狂误平生常被疏狂误，醉时吟、或应恕。何妨对酒当歌，遣此一怀诗绪。楼外丹枫秋色暮，欲重游、总为云阻。古渡倚斜阳，落霞沉南浦。
此情没个安排处，忆前尘、总辜负。留得满眼悠悠，阅尽风流无数。瘦减青衫愁几度，叹此身、更如飘絮。只恐夜深时，月随人归去。雨霖铃 赠别天低云暗，大江雄阔，正清秋晚。岳阳负剑归去，潇湘尽处，征帆遥展。倦意千端，又岂奈风卷波撼。但目送、烟树危楼，暮色苍茫巴陵远。
一杯饮罢情无限，更何堪、寂寂江流缓。疏狂总付歌啸，且莫管、怨深愁浅。望断归程，早是千山万水行遍。暂共我、把酒临风，醉卧洞庭畔。卜算子·咏柳昨日小楼边，千万柔条舞。占却天涯一半春，染绿江南雨。　　 
今日小楼边，依旧青青否？舞断纤腰不见归，犹向东风举。洞仙歌 人间四月人间四月，恰莺慵燕懒。几度飞花御街满。断桥边，点点春色撩人，才欲住、又被东风吹乱。
风前怜素影，岁岁年年，一片清愁入深馆。犹是旧园林，倦意千端，且休问，情深恨浅。但怅望、斜阳载孤舟；恨只恨流光，屡催春晚。蝶恋花 饮酒今夜樽前邀客醉，斗酒只鸡，细脍黄河鲤。豪饮从来今愈甚，千金且向垆边置。
银汉迢迢天似水，月近高楼，楼外秋声细。堪笑酒徒真我辈，凭栏一吐愁云霁。水调歌头 古城头漫兴眼底浮云近，城外晚钟幽。收拾半壁残照，点点似深愁。且将这番孤愤，付与苍茫暮霭，落木满江秋。回望碧山远，慷慨一登楼。
向来处，逐旧梦，拟重游。残荷画舫，十载听雨到西洲。俯仰悠悠万事，过眼滔滔逝水，欲挽可从头？景物绝佳处，不负少年游。清平乐·闻某官被执枪决苍天有眼，莫道发觉晚。枪响一声魂已断，亿万为谁聚敛？
惯经酒绿灯红，怎禁冷雨凄风。何以不堪若此？答曰“天理难容”。画堂春 婉约一弯新月似眉长，满阶疏影清霜。小楼夜半欲生凉，风过寒塘。　 
酒后非惟我喜，花前但为卿狂。斯人何处倚秋窗，争奈流光？蓦山溪·戏笔贺友新婚郎才女貌，真个神仙侣。戏笔贺新婚，请收下，祝福无数。音谐琴瑟，堪羡天之合，殷勤语，知几许，喜结同心缕。
灯红窗绿，罗帐低垂舞。自此效于飞，尽洞房，融融春煦。良辰美景，客自不多留，休辜负，应惜取，初试鸳鸯宿。忆王孙 拟闺词拈花浅笑脸忽藏，半为羞花半为郎。一树春光百蝶忙。舞云裳，也似梨花深处香。
如梦令*春夜红楼聊室等网妹小雅
向晚小酌微醉，无赖月华清媚。相看已多时，谁遣风牵衣袂？无寐，无寐，帘外柳摇花碎。桃源忆故人 来时曾记来时曾记花间月，洒遍霜华似雪。一曲笛声幽咽，曲罢清歌彻。
去时还似花间月，独照空庭澄澈。不见乡关愁绝，梦断天涯客。鹊桥仙 疏梅弄影，疏梅弄影，霜华匝地，遥看星河清浅。一钩新月挂多时，照不到，深深庭院。
流年似水，浮生如梦，几度情牵魂断。披衣起坐忆前尘，却又是，灯昏客倦。河传·雪夜凭栏长忆，念家国万里、欲愁无寄。大雪掩城，城上风凄云密。夜沉沉、人寂寂。
冻潮回岸寒波起，灯火阑珊、休去窗前倚。倦意未消，浑忘浮生悲喜。论知交、今剩几？满庭芳·晚景湖上停云，桥边驻绿，画船载去斜阳。斑驳残照，随影入高墙。空剩余辉万点，千山外，满目苍茫。芳洲近、萍闲波静，欲醉晚荷香。
悠扬。歌起处，风生水榭，花掩回廊。忆前尘如梦，怎奈流光。暂把秋悲春恨，收拾遍，付与疏狂。凭栏久，楼前新月，无赖到西窗。清玉案 赠别欲零还住黄昏雨，再没个收拾处。千里清秋秋欲暮，饮时休醉，醉时休语，语罢还斟否？
一窗潇飒心成缕，执手思吟断肠句。欲赋离愁愁几许，去时休别，别时休聚，聚后终须去。薄幸 本意芳林初遇，更几次、回眸盼顾。便许下、来生今世，海誓山盟无数。忆当时、浅笑薄嗔，轻衫落满花无数。又款款温存，欲迎还拒，怜取十分娇处。
春去后、花开尽，终不见、草迷归路。双星隔河汉，相逢有意，往来却被云重阻。泪零还住。叹凄风冷月，情到深处天曾妒。流年似水，空羡鸳鸯双宿。惜分飞 本意身似微尘情似絮，漫向天涯暂驻。阅尽春无数，到头还被风流误。
花欲飘零春不许，疏雨潇潇日暮。断续愁千缕，再没一刻消停处。河满子 群山欲暮身后群山欲暮，眼前故垒横陈。千古英雄遗旧迹，苍茫暮霭烟村。一带秋江如玉，斜阳隐入觳纹。
寂寥十年春梦，飘忽半世秋云。天若有情天亦老，此身也似微尘。怅对霜林冷月，消磨几度黄昏。烛影摇红·过古战场云暗关山，当年鏖战今何在？一声雁呖入荒林，又到斜阳外。认取残垣旧垒，渐深秋、寒江似带。回头蓦见，冷月疏星，惟余慷慨。
潮打孤城，江山不为流年改。几番歌啸问浮沉，天地凭谁宰？弹指风流云散，论英雄、莫论成败。将军老矣，壮观楼前，霜桐如盖。减字木兰花 夜观电影《第一次亲密接触》相逢恨晚，生死茫茫终不见。天妒鸳鸯，情到深时会断肠。
烟花千树（注一），是我蓦然回首处。轻舞飞扬，化作纷纷心雨香（注二）。
注一：指剧中痞子蔡与轻舞飞杨同看千禧夜晚烟火；
注二：轻舞飞扬最终在99瓶香水雨中晕倒是剧中最动人的情节之一。千秋岁·本意空庭寂寂，帘卷幽香细。柳色浅，花荫碎。燕斜波影近，鸭憩春池碧。娇慵甚，闲来倦向黄昏倚。
一片横塘水，几度凭栏意。芳草远，斜阳醉。弄弦歌宛啭，顾影衣清媚。人去后，相思如缕无从寄。
琐窗寒·戏笔自况笔墨营生，衙前小吏，有甚说处？凄风冷雨，更似满怀愁绪。想当年、书生意气，下笔惯作惊人语。叹十年如梦，蝇营苟苟，可堪回顾？
踌躇。青云路。恨一念痴狂，至今未悟。千言立就，不是民生疾苦。笑吾曹、沾沾自喜，席前曾效周郎舞。到头来、几度疏狂，又把功名误。解语花 北方沙尘暴狂沙万里，扯地连天，白昼昏如夜。掩庭埋榭。悲风吼，卷过西伯利亚。挟寒直下。万鼓喧、喑呜叱咤。刀戈拨，日贯白虹，欲向斗牛射。
遥看苍茫四野，正云腾雷动，山崩石泻。尘起处、犹似千军万马。鏊战未罢。但只见、摇屋掀瓦。西北方，草芜山童，莫道堪图画。过秦楼柳岸风微，蓼洼霜冷，潋滟半江秋月。闲临碧水，低按清箫，裂帛一声愁绝。曾向此夜凭栏，荒渡舟横，渔灯明灭。看苍茫眼底，晚潮初怒，浪激如雪。
念数载、做小伏低，争名逐利，漫道报国心热。盐车力负，瓦缶狂击，我自为之不屑。去后重游，爱它云远天高，波平烟澈。与渔樵共醉，消得高阳酒渴。昭君怨 春怨栏外东风沉醉，摇动满庭花碎。花碎绿窗寒，夜阑珊。
几处箫声低咽，吹彻春江明月。明月到天涯，又西斜。感皇恩·重阳（次赵企韵）夜雨洗空山，清秋重到。见说这边茱萸好。登高回望，又是重阳过了。一园菊似锦，东篱晓。
霜草遮堤，衰杨漫道。万壑云垂猿声杳。天低江阔，惊起几窠寒鸟。从来人易老，天难老。好事近 有寄此日到扬州，应是江南春暮。长忆杂花开尽，又琼花无数。
几回梦里识前尘，梦醒几回悟？烟柳斜桥依旧，怅斯人何处？贺新郎 赠友漫漫天涯路。记当时、肥鸡烈酒，送君归去。古道秋风征尘暗，搅动离情别绪。看眼底，峰峦如聚。耳热胸酣携手问：“佐莼鲈，尚可三杯否？”斜照外，寒江暮。
几番共我登楼赋。念归程，霜林冷月，野村荒渡。大任降于斯人也，岂畏艰难险阻？回首处，河山无数。披发高吟吾醉矣，举金樽、挽取银河注。天似盖，星如雨。潇湘夜雨 次孟依依韵深院凄风，空庭落叶，淋涔夜雨敲窗。车灯楼影愈苍茫。惜远别，烟迷野渡；逐旧梦，云锁潇湘。伤神处、油伞古巷，付与凄凉。
轻牵翠袖，缓分罗带，低舞云裳。莫道飘零久，仍为卿狂。知雨霁，疏桐冷月；闻夜籁，珠落荷塘。神魂荡，千愁百怅，几度断人肠。祝英台近 夜游夜云轻，新月小，庭树织荇藻。信步幽阶，梦随蛩声渺。谁家潋滟寒塘，百无聊赖，弄清影、惊飞宿鸟。
聚时少，客里浑忘归程，不觉流年老。共剪西窗，记得当时好。玉笛一缕凄绝，又被愁绕。倩谁问、更深人悄。南浦 出差塞外遇雪大雪掩危城，向晚来，琼枝玉蕊千树。极目望归途，荒村外，犹似扯绵搓絮。寒流滚滚，长空欲挽银蛇舞。绕云乱翥。更蓦来离愁，不绝如缕。
谁识客里心情，记烛映西窗，月沉南浦。醉后觉欢疏，当时约、总被流年轻负。横塘旧路，屐痕犹在春深处。回头屡顾。念一夜东风，梨花满路。齐天乐 晚景（应侠客岛诗题）座前高举齐眉案，梁鸿孟光重现。皓腕调羹，柔荑把盏，蓦地圆翻杏眼。投箸掷碗：“甚汤淡汁酸，怎生下咽？！”冷汗淋涔，夜深还跪搓板烂。
忽闻帐中悄唤。觳觫双股战，意荡神乱。执手嘘寒，濯足问暖，狮吼一声烛暗。来者不善：“有罗袜双双，劳君轻浣！”婚后三年，将沙发睡遍。沁园春 有感（今韵）倦客归来，旧事千端，过后方知。恰怡人天气，东风疏懒，岸柳新绿，野水流急。罗带轻盈，素妆浅淡，曾记当时初见伊。飘泊久，叹烟波暮霭，总误行期。 
别来数断消息。又悄问此行缘底迟？正院深风紧，楼高灯暗，十分妙处，更有谁痴？且将杯酒，消磨残志，又惹黄昏雨黯滴。堪笑我，无斯人共醉，辜负今夕。醉太平·春暮垂杨过檐，幽香透帘。小荷点破清圆，更榴花欲燃。
杯中酒残，樽前兴阑。江楼几度凭栏，正斜阳远帆。喜迁莺半生风雨，叹书剑飘零，知交萍聚。旧事悠悠，前尘似睹，漫卷晚潮初怒。浊酒堪浇块垒，欲与秋风争舞。念此夜，正形单影只，悲凉如许。
迟暮，回首处、情远梦遥，一枕黄粱趣。侯馆灯凄，西窗月小，更有寒蛩声苦。醉里流年渐老，敢问此身何处？待归去，望天涯旧路，依然孤旅。双双燕流光渐老，看双燕归来，画梁暂驻。寒食天气，依旧断云零雨。再过谢家池苑，向帘内、呢喃欲诉。忽又蘸水斜飞，点乱涟漪无数。
迟暮，横塘旧路。更剪剪轻寒，纷纷愁绪。此意何堪，化作乱红泥絮。长是天涯倦旅，怅春晚、终成萍聚。别后几度重游，又踏落花归去。换巢鸾凤·（次史达祖《春情》韵）真可人娇，恰婷婷袅袅，慵倚斜桥。清风何处笛，冷月几家箫。轻分细柳揽纤腰。浅颦低笑、浓愁便销。秋波妙，倩影俏、水中频照。
风悄，云渺渺。欲拒还迎，软玉温香抱。秀发纷披，星眸微闭，试探茸茸芳草。天教青衫太多情，不辞痴狂偕卿老。情绵绵，语依依、蓦的春晓。瑞鹤仙入怀风影乱，正桂子香浓，荼蘼香淡。悠然梦魂远。恰十分明月，一声笛怨。云河浅浅，阻不住、双星相看。最难言、巧笑低头，临去秋波回盼。
遥念，罗带沾露，翠袖生寒，几家庭院。幽期密约，来世缘，此生愿。叹留时何迟，聚时何晚，醉里流年暗换。向谁说、今夜缠绵，那时缱绻。风入松 别意闲鸭憩水弄波光，风动藕花香。一襟落照湖山远，柳烟外、万点斜阳。卷起眼前图画，片帆载入潇湘。
鲜菱佐酒共离觞，依旧是疏狂。几家亭榭双双燕，似当时、又过轩窗。坐看流萤缭乱，幽阶新月初凉。
一翦梅 春思
红满芳枝绿满川。莺语林间，燕舞花前。薰风梳柳小楼边。衣自翩翩，影自娟娟。
人在春江几处帆？梦里流连，醉里贪欢。天涯芳草又一年。聚也沉酣，别也缠绵。永遇乐自谓狂生，实则倦客，放浪如许。系马新丰，高歌燕市，识遍杯中趣。横膝脱剑，从戎投笔，便欲入云鹏举。再回首、恍然似梦，匆匆半生风雨。
秦淮烟冷，横塘波绿，数载浮名都误。天使多情，生来薄幸，阅尽春无数。樊素口小，小蛮腰细，人在玉楼何处。凭谁问、芙蓉帐里，魂销几度？瑶台聚八仙 有寄剪剪轻寒，花影动、窗外冷月孤悬。碧萧声怨，人在廿四桥边。织就璇玑还未半，红笺小字倩谁缄。意绵绵，理成旧曲，翻入新弦。
消得两情缱绻，羡神仙眷侣，逝水流年。一晌贪欢，由他帐底灯前。纷披青丝万缕，也好似、堆云到枕边。归来晚、更忆怀中醉，膝上缠绵。水龙吟 自嘲近日下乡，偶遇中学同窗，经商渐成大款，邀至野店小酌，言及彼此经历，戏笔而成。
多年笔墨生涯，如今始得官如芥。无心偶遇，有缘饮酒，欣然倾盖。吾貌先肥，天下犹瘦，此言当骇。叹伏低做小，棱角磨尽，闻上唤、身便矮。
别后忽逾十载，更城南、桃花将败。少年意气，今朝笑语，良多感慨。所为何来？三提五统，催收摊派。记当时有约，苟君富贵，勿相忘哉？绮罗香 登高滚滚长江，萧萧落木，试遣一怀愁续。云暗天低，北望万山如聚。看眼底、枫舞烟轻，正秋晚、猿啼声苦。待回头、一片斜阳，孤帆又载落霞去。
而今谁问倦旅，回看屐痕处处，半生风雨。沽酒高阳，都把疏狂付与。记当时、扶醉调筝，尽谱入、旧箫新曲。向云间、望断归程，客愁知几许。疏影花光映雪，挑一枝冷艳，探出颓堞。小萼初蕊，老干新葩，风姿依旧绰约。多时不觉青衫冷，更染就、满襟香烈。到夜深、素影横斜，试向玉瓶轻折。
休道春风似笔，纵芳魂入画，难与清绝。新月窥窗，也羡妖娆，添得三分澄澈。月如花媚花如月，又几度、相看成悦。逸兴动、独倚危栏，玉笛一声吹彻。
采桑子·四季闲咏春暮人间四月春将老。无赖东风，斜挑帘栊。扑面榴花一树红。
啁啾燕语人初醒。难遣闲慵，犹自惺忪。卷过烟花几万重。炎夏棹歌声里烟波远。碧水清涟，摇碎云天。船过曲江忽见山。
一帆归去行人倦。赤日炎炎，袅袅晴烟。爱向柳荫深处眠。晚秋秋江钓罢人归后。渐起西风，愁损芙蓉。野岸芦花残照红。
行云深处青山暮。摇曳丹枫，又送疏钟。一桨寒波烟几重。残冬疏林寂寂愁残雪。村巷幽深，掩尽柴门。风过寒山遥可闻。
无眠悄向空庭立。夜色沉沉，河汉如痕。一钩斜月独照人。荆州亭 清秋夜雨十载转蓬飘絮，依旧长安倦旅。庭柳过西风，摇落秋声千树。
人在轩窗何处？灯火楼台归去。夜雨滴空阶，不绝清愁似缕。醉花阴·春宵清晓薄寒兼细雨，枕上消魂语。初醒更娇慵，一晌缠绵，罗帐垂金缕。
幽期长是神仙侣，怨它晴窗曙。香暗透帘栊，阶上庭前，花落无从数。凤凰台上忆吹箫 感事风雨飘摇，关山沉郁，灯前把取吴钩。恨草萤光耀，瓦缶声悠。漫道“缓图此事”，多少事、道也无由！且看汝，翻云覆雨，收竟何收！
休休。十年倦客，更几度沉浮，原也该休。叹韶华虚掷，何苦淹留。不见窗前明月，频邀我、及早回头？回头处，鹿鸣碧野，鹤舞芳洲。声声慢 桃花（步轻盈韵）疏枝浅淡，小萼深红，妖娆竟与谁共？无赖东风似剪，细裁轻弄。休言此花堪画，画不成，冷香幽梦。能几日，又凋零、一任云飘水送。
行遍芳堤春垅。悄问汝：“刘郎几时曾种？”俏影娇姿，消得闲吟愁咏。枝间且看花笑，笑从来，燕争莺宠：“树易老，蕊易落、谁待倥偬。”南乡子 憧憬旧日文人之幸福生活声裂绕梁音，低舞霓裳曲最真。举坐尽欢杯盏乱，还斟，小蛮腰肢似不禁。
寒重露沾襟，竹径森森月渐沉。鬓影衣香归去也，高吟，失落缠头碧玉簪。生查子·仿朱淑珍词去年残腊时，酒意阑珊后。暮雪板桥横，枝上梅花瘦。
今年残腊时，犹有余香透。不见去年人，拈取梅花嗅。鹧鸪天 有赠长忆春江古渡旁，村童柳笛野无腔。穿堤十里黄莺语，一片梨花雨后香。
留客醉，趁斜阳，歌吹箫管动凄凉。樽前休唱阳关曲，唱罢阳关更断肠。人月圆 有感当时年少工愁赋，强自说凄凉。天涯芳草，霜林冷月，古道斜阳。
而今却叹，韶华虚掷，逝水流光。人生易老，沉浮阅尽，一笑如常。望海潮白云千里，青钱万贯，何时骑鹤重游？台阁到山，琼花倚水，春风骀荡平畴。江绕古城流。更绿杨烟外，廿四桥幽。点破清荫，瘦西湖上两三鸥。
生平最忆扬州。念前尘似梦，几度淹留。短笛轻吹，小红低唱，爱煞盐水鹅头。帘卷聚仙楼，更青旗斜挂，落照初收。愿解貂裘换酒，至此欲何求。玉漏迟半羞还半喜，席间枕上，销魂滋味。鸳被云堆，画成海棠春睡。帘外黄莺声碎，懒懒起、欲醒还醉。应自笑，多情误我，总为卿累。
扰扰陌上红尘，问宝马香车，刘郎归未？美酒名花，惯把千金轻弃。都到眉梢眼角，待回首、秋波尤媚。从此后，缱绻恐成憔悴。点绛唇 归思冷月黄昏，云垂寒涧风惨淡。野村荒店，数盏昏灯暗。
遥望乡关，明灭星千点。凭谁念，泪收愁敛，难把归思掩。满江红*感遇暮霭沉沉，却又是，深秋时候。极目处，夕烟浓淡，水寒山瘦。霜色已铺归路白，风尘难掩貂裘旧。客愁深，最是久飘零，归来后。
秋雨紧，西风骤。夜似染，灯如豆。正余欢残梦，檐铁清漏。杯酒难销行客倦，寸心可报幽情厚。忆当时，笑把绿窗烛，看红袖。念奴娇 步东坡韵啸歌千里，向中流、阅尽楚天风物。眼底六朝成过往，空剩废城残壁。鹤唳高天，猿啼寒涧，大浪激如雪。弹铗试问，座中谁是豪杰？
每羡书剑生涯，沉沉暮霭，又催行舟发。几度扣舷回首望，数盏渔灯明灭。杯酒平生，疏狂自负，惯竖冲冠发。今夕何夕，载回一船明月。陌上花庄生旧识，渊明故友，相逢何晚？蝴蝶栩栩，醒后利名都倦。绿扬陌上花如雪，闲看几家归燕。待相论濠上，颇知鱼乐，未知波浅。
喜扶头烈酒，醉便高卧，惯看南山云卷。正好偷闲，消得人生苦短。门前三径松菊满，应是途穷知返。但闲来树蕙，老来倚柳，此生何憾？东风第一枝素彩摇光，纤尘不染，婆娑桂影香暗。竹荫深处相逢，楼台映水清浅。惊鸿初见，玉堂畔、晚来妆淡。记当时、花好月圆，谁家一声笛晚。
风细细，画帘重卷；云淡淡，波心又乱。琵琶弦入新声，倚栏人在旧苑。依稀梦里，怅文君，室近人远。恐这时白发归来，早是灯残客倦。摸鱼儿·用月舞韵太匆匆、平生知己，于今屈指三五。轻舟缓棹芙蓉浦，过处残荷翻雨，歌断续。碧烟暮、照眼芦花飞红絮，漫天争舞。幸半篓鱼肥，一湖藕嫩，新酿烈如许。
斜阳岸，织就残霞万缕，更披金柳千树。相逢只道秋光好，漫道岁华难驻，终成误。扣舷赋、此身未老愁堪数，依然倦旅。正孤雁浮云，苍山落照，扶大醉归去。多丽两情浓，起来犹自惺忪。恁消得、销金帐底，懒整云鬓蓬松。蝉翼轻，隐约玉臂；红绡薄、小簇双峰；乍喜先羞，欲迎还拒，爱煞眉心一点红。问行客、情长夜短，梦断几更钟？轩窗下、姗姗竹影，唧唧秋虫。
待归时、兰麝散尽，楼台灯火朦胧。桂影深，偎来娇软；菊香冷、揽去闲慵。我须怜卿，卿须怜我，情怀夜夜此时同。柳堤外，寒江野渡，残月带霜风。分离后、晴窗晓镜，为谁适容？夺锦标斗米折腰，殊为不屑，且把吴钩拂拭。夜半惊虹破壁，初露锋芒，一泓水碧。更孤愤几许，欲斩断、尘网如织。记当时、酹酒高吟，怅问今夕何夕？
谁念十年倦客。独坐幽寒，怎遣一怀孤寂。处处雷鸣瓦否，愁似潮疾，恨如山积。揽青云万里，但空见、燕雀消息。听窗前、依旧潇潇，冷雨才断还滴。眼儿媚 夏收冀中六月麦黄时，古柳闻蝉嘶。千垄紫穗，一袭金浪，织锦铺席。
鹧鸪声里斜阳低，尽日南风吹。新场如镜，弯镰似月，满载而归。误佳期 消夏暑气频侵亭榭，纨扇难消苦夏。蝉声直泻柳荫斜，碧瓦晴光射。
蜂绕绿窗纱，蝶舞荼蘼架。沉酣香梦到谁家，遗落鸳鸯帕。柳梢青舞裙歌扇，当时曾记，笑深颦浅。绿暗斜桥，红透深院，不觉春晚。
醉中谁识流年，总负她、如花美眷。明月调筝，偏偏还是，室迩人远。
解佩令 步韵朱彝尊
长安孤旅，新丰倦客。到如今、意气消磨尽。旧馆春深，恁消得、残红遗恨。忆当时，镜中青鬓。
十年落魄，吹笛纵酒，念平生、杜郎稍近。聚散匆匆，倩何人、画眉敷粉？似前尘，有缘无分。暗 香1990年春天，即将告别校园生活，记忆最深的是当时总在下着的雨，和雨中愁结着的丁香。早课结束，坐在教室的窗前，在罗大佑的略带伤感的歌声中，感觉青春和爱情就此离我远去
断云零雨，恰素馨暗吐，墙边园圃。细叶新裁，藏入疏枝更如簇。记得当时年少，初相见、几番回顾。但远望、隐约春衫，花影碎石路。
难续。又迟暮。纵再度重游，欲寻无处。怅然归去，空有深情向谁诉？又是庭前开遍，恨岁晚、愁结千缕。纸伞下，难忘却，相思无数。庆春泽碧草铺绵，梨花挂雪，余香卷上回廊。因爱湖光，掬来满手新凉。柳丝难挽春风住，更姗姗、影入红墙。想当年，诗酒流连，胜日寻芳。
兰舟又到凌波处，怅楼台依旧，景物如常。故地重游，何时再把离觞。多情长是无情散，向芳堤、独自徜徉。最堪伤，不见斯人，问遍斜阳。春风袅娜念东风依旧，谁使重来。过旧苑，到楼台。恰晴阴未定，寒轻露重，一池水碧，半亩梅开。燕子低飞，黄莺妙啭，细柳初长临水栽。芳草无人随意绿，还催春信到天涯。
惆怅柳前花外，微风剪剪，举红袖、费尽疑猜。黄昏巷，白石街。斜阳院落，雨后生苔。碧箫吹时，偏随新月；柳绵堕处，又满香阶。萧然醉后，忆前尘似梦，一番滋味，别样情怀。翠楼吟碧叶接天，红荷映水，凌波玉簪初露。木兰舟经过，一一举、欲随风舞。还随风住。更满袖幽香，随风吹去。斜阳岸，鹜飞烟断，旧时游处。
日暮，打桨归来，更黯然魂断，此情何诉？采莲人去远，似昨日、不期相遇。应期相顾。更指点芙蕖，还期相许。横塘路，柳梢新月，俨然眉目。